Ixef III Asexzen n lqut deg usugnan n tmeṭṭut taqbaylit « Imekrazen ad nehren tayuga ɣer uẓaɣar i tkerza, ad zerɛen nneɛma. Mi yemɣi yiger ad ruḥent tulawin ad awin-t tiwizi i usuki n uɛerqub n yirden. Yewweḍ-d unbdu d tagnit n tmegra n temẓin timzwura ssegrayen irden, ttawin tiwizi azal n 30 ɣer 40 iwiziwen, ad kkren ṣbaḥ zik ad awin; tazart d uɣrum aquran d zzit. Tilawin ddaryent annar deg wanda ara yefser d wanda ara yerwet. Mi tfuk tmegra ad naqlen ayen i megren daxel izembilen (isenyen) ɣef zzwayel neɣ iserdyan, ad ten-fesren deg wannar i yiṭij akken ad ḥḍmen. Deg uzal ad awin tayuga ad sserwten nneɛma deg wannar, tazizbut mi d-yekker waḍu ad ruḥen imekrazen ad zuzren ad ssizdgen irden weḥd-sen: taka weḥd-s, alim weḥd-s ttajmaɛen-t i lmal deg utemu, ma yella d irden ad ten-id-awin s axxam ɣer ukufi akken i zzeriɛa n qabel, ayen nniḍen snuzuyen-t d akerfa deg yirden d amɛic n lwacul ẓaḍent-tt-id tulawin d awren ».1